Carlos Colombino

Carlos Colombino (heñóiva'ekue tavaguasu Concepción tetã Paraguáipe, 20 jasypa ary 1937 jave, omano 14 jasypo ary 2013, Paraguaýpe). Ha'eva jogapokuaahára, mota'ãngahára ha haihára Paraguáigua. Heratee Carlos Santiago Colombino Lailla. Oñemoaranduva'ekue Facultad de Arquitectura Universidad Nacional de Asunción-me. Oñepyrũ oñembokatupyry artes plásticas-pe ary 1954 rupi peteĩ aty hérava Grupo Arte Nuevo. Upéi oho oñembokatupyrýve Madrid, tetã España gotyo (1964 - 1965); París (1970 - 1971).
miniaturadeimagen
Itúva héra Carlos Colombino Levois ha isy Estela Lailla Cabañas.

Carlos Colombino, oñemomba'e guasu ha ojehayhu hembiapo ha hekovére ha'e ombopyahu ha  tuicha omoambue arquitectura estética ha modernización Paraguáipe; omoirü mba'e pyahu ha umi tembiapo iñirünguéra omboguatáva tetãme ha umíva arquitecto contemporáneo Genaro Pindú. Ko'ágã ikatu oje'e Colombino restauración patrimonial rehe omba'apo mbarete ha tetã Paraguáipe Lugo Gobierno jave ojepytaso omopu'ãvo umi Museo oïva'ekue tesaráipe.

Ojeguerohoryva'ekue ichupe ha oipyhy Orden de Rio Branco, grado de Comendador, Brasil-gui (1997). Orden Cavaliere, Italia (2003). Ojeguereko Huésped Ilustre tavaguasu La Habana (1993)pe. Avei Orden de Isabel la Católica, oipyhy Rey Juan Carlos I de España po guive.  Carlos Colombino kuimba'e ijojaha'ỹva, ha'e omoheñói iñirũnguéra ndive óga guasuete hérava Museo de Barro péva obra maestra ha'e ohejáva he'i Ticio Escobar omba'apo mbaretéva'ekue hendive ambue mburuvicha tetã omyakãva'ekue (2008-2012) ramo. “Avei xilograbado, ñe'ẽpoty, opyta tetãme ha hekove ijohéipyréva”, Ministro de Cultura-kue Ticio Escobar he'i avei iñangirũ rehe he'ívo: Colombino ojepytaso mbareteva'ekue Derechos humanos rehe “katuete ikuã ha ipokokã oiporu ombotovévo umi mba'e noĩporãva térã oikuaaukávo irregularidad”. Omba'apo va'ekue Gobierno Fernando Lugo  ndive ha oisãmbyhy Dirección General de Archivos, Bibliotecas y Museos de la Secretaría Nacional de Cultura, upe tenda guvie omokyre'ỹ Archivo Nacional de Asunción ha Museo de Bellas Artes ñemohenda porã ha omopu'ã jey, péva peteĩ legado oñemomba'eguasúva jepénte heta oĩva'ekue omongy'aséva hembiapo. Oñembohéra “Esteban Cabañas ohai jave ñe'ẽpoty ha mombe'upuku, oñeme'ẽ ichupe premio Roa Bastos”.

Maitei paha oñeme'ẽ ichupe Museo del Barro-pe, óga guasu ha'e omopu'ãva iñirũnguéra ndive ha'ete oisãmbyhýva ha hetekue ojegueraha Cementerio del Este-pe Paraguaýpe.

Ñemohenda:Tekove Paraguaigua